৮ জুন (ইংৰাজীঃ 8 June) হৈছে গ্ৰেগৰিয়ান বৰ্ষপঞ্জীৰ ১৫৯তম (অধিবৰ্ষত ১৬০তম) দিন। বছৰ শেষ হ'বলৈ ২০৬ দিন বাকী থাকে।
১৯১৫ চনৰ আজিৰ দিনটোতেই একাধাৰে এজন শিক্ষক, নিষ্ঠাবান সমাজ-সংস্কাৰক আৰু স্বাধীনতা যুঁজাৰু, বৈষ্ণৱ পণ্ডিত, দলিত দৰদী সোণাৰাম চুতীয়াদেৱৰ জন্ম হৈছিল।
ছেণ্টিনেল, দি নৰ্থ-ইষ্ট টাইমছ, জনসাধাৰণ, এন ই টিভিলৈকে ছপা আৰু বৈদ্যুতিক উভয় মাধ্যমত সাংবাদিকতাৰ গুৰু দায়িত্ব পালন কৰা সাংবাদিক গৌৰীশংকৰ কলিতাৰ মৃত্যু হয় ২০১০ চনৰ আজিৰ দিনটোতে।
এ. পি. জে. আব্দুল কালাম; ভাৰতৰ মিছাইল মানৱ। তেখেতে ২০০২ চনত ভাৰতৰ ৰাষ্ট্ৰপতি নিৰ্বাচনত জয়ী হৈ ৰাষ্ট্ৰপতিৰূপে কাৰ্যনিৰ্বাহ কৰিছিল। তেখেতে ১০১২ বৰ্ষৰ আজিৰ দিনটোতে ২০১২ ৰ ৰাষ্ট্ৰপতি নিৰ্বাচনত প্ৰতিদ্বন্দ্বিতা কৰিবলৈ অস্বীকাৰ কৰিছিল।
ভাৰত আৰু ইংলেণ্ড যুক্তৰাষ্ট্ৰৰ মাজত আন্তঃৰাষ্ট্ৰীয় বিমান সেৱা মুকলি হয় ১৯৪৮ চনৰ আজিৰ দিনটোতে। এইয়াই আছিল ভাৰতৰ প্ৰথম আন্তৰাষ্ট্ৰীয় বিমান সেৱা। উল্লেখযোগ্য যে, আৰম্ভণিত এই বিমান কাইৰো আৰু জেনেভা হৈ সপ্তাহত এদিনৰ বাবে চলিছিল।
ৱৰ্ল্ড ৱাইড ৱেব (www)ৰ উদ্ভাৱক কম্পিউটাৰ বিজ্ঞানী "ছাৰ টিমথী জন টিম বাৰ্ণাৰ্ছ-লী"ৰ জন্ম হৈছিল ১৯৫৫ চনৰ আজিৰ দিনটোতে।
দক্ষিণ আফ্ৰিকাত চাৰিবছৰ ধৰি চলা জৰুৰী অৱস্থাৰ আংশিকভাৱে প্ৰত্যাহাৰ কৰা হৈছিল ১৯৯০ বৰ্ষৰ আজিৰ দিনটোতে।
